

**REPUBLIKA HRVATSKA**

**BRODSKO-POSAVSKA-ŽUPANIJA**

**OPĆINA BEBRINA**

**OPĆINSKO VIJEĆE**

Bebrina 81, 35254 Bebrina

OIB:

KLASA:021-05/19-01/11

URBROJ: 2178/02-03-19-1

Bebrina, 23. travnja 2019. godine

Temeljem članka 32. Statuta Općine Bebrina („Službeni vjesnik Brodsko-posavske županije“br. 02/18) Općinsko vijeće Općine Bebrina na svojoj 19. sjednici održanoj 23.travnja 2019. godine, donosi

**ODLUKU**

**o izdavanju službenog glasila Općine Bebrina**

**Članak 1.**

Ovom se Odlukom uređuje izdavanje službenog glasila Općine Bebrina, način izdavanja te sastav i obveze uredništva .

Riječ i pojmovi koji se koriste u ovoj Odluci, a koji imaju rodno značenje, odnose jednako na muški ženski rod, bez obzira u kojem su rodu navedeni**.**

**Članak 2.**

Naziv službenog glasila Općine Bebrina je „Glasnik Općine Bebrina“ (u daljnjem tekstu „Glasnik“).

**Članak 3.**

U „Glasniku“ seobjavljuju opći akti koji sukladno zakonskim propisima moraju biti objavljeni u službenom glasilu, odluke i drugi akti Općinskog vijeća i Općinskog načelnika za koje Općinsko vijeće ili Općinski načelnik odrede da se objave, ostali akti čije je objavljivanje obvezno prema zakonu, podzakonski akti ili akti koje je donijelo Općinsko vijeće.

**Članak 4.**

Uređivanje i izdavanje, sadržajnu koncepciju i druga pitanja od značenja za objavljivanje akata iz članka 3. ove Odluke prati, razmatra i usmjerava uredništvo „Glasnika“.

Uredništvo ima tri (3)člana, a čine ga:

* Općinski načelnik
* Pročelnik JUO
* Referent uredskog poslovanja

**Članak 5.**

„Glasnik“ se obvezno izdaje nakon svake sjednice Općinskog vijeća. Akti koje donosi Općinsko vijeće objavljuju se u pravilu u prvom narednom broju „Glasnika“ koje se izdaje u roku od mjesec dana od dana održavanja sjednice Općinskog vijeća. Ostali akti objavljuju se po potrebi, a o danu objave odluku donosi uredništvo.

**Članak 6.**

Akti i drugi tekstovi objavljuju se u „Glasniku“ na hrvatskom jeziku i latiničnom pismu.

**Članak 7.**

„Glasnik“ se objavljuju u digitalnom obliku na web stranicama Općine Bebrina, a korisnicima se dostavlja u pisanom obliku.

**Članak 8.**

Sredstva za izdavanje „Glasnika“ osiguravaju se u proračunu Općine Bebrina.

**Članak 9.**

Stručne i administrativne poslove oko objavljivanja i izdavanja „Glasnika“ obavlja Općina Bebrina.

**Članak 10.**

Ova Odluka stupa na snagu osmog dana od dana objave u “Službenom vjesniku Brodsko-posavske županije“.

**OPĆINSKO VIJEĆE OPĆINE BEBRINA**

PREDSJEDNIK VIJEĆA

Mijo Belegić, ing.

Dostaviti:

1. Dosje sjednica
2. „Službeni vjesnik Brodsko-posavske županije“
3. Pismohrana.